Държавен вестник, бр. 21, 2024 г., стр. 53

БРОЙ  21	
Д Ъ Р Ж А В Е Н  В Е С Т Н И К 	
СТР.  53  
6 
 
посочва се наличието и основанието на регистрация по Закона за ДДС; 
 
изброяват се основните обекти в сферата на културата и изкуството, историческото и археологическото 
наследство, спорта, които се стопанисват от кандидатстващата организация; 
 
посочва се информация относно стойността и източниците на финансиране на обекта – предмет на 
конкурсното предложение, за последните три пълни календарни години преди годината на кандидатстване. 
5. Раздел Б. Информация за предлаганото конкурсно предложение съдържа информацията, която дава необходимата 
представа за намеренията на кандидатстващата организация. При изготвянето на раздела трябва да се спазват следните 
изисквания: 
 
посочва се наименованието на конкурсното предложение, което трябва да съвпада с това от заглавната 
страница. Когато е необходимо да се внесе по-голяма яснота за инвестиционните намерения на кандидата, 
освен краткото наименование на конкурсното предложение може да се представи и по-подробно заглавие; 
 
отбелязва се точното местоположение на обекта – предмет на конкурсното предложение, както и неговият 
статут. Задължително се посочват паметниците на културата и защитените природни обекти, когато такива са 
обект на конкурсното предложение; 
 
формулира се конкретна цел на конкурсното предложение, която трябва да може да се постигне в рамките на 
приетия срок за неговото изпълнение; 
 
представя се общата сума, необходима за финансиране на конкурсното предложение като цяло и по 
компоненти и собственото участие, когато е приложимо. Трите посочени величини трябва напълно да съвпадат 
с идентичните стойности на общата сума на конкурсното предложение, исканото финансиране и собственото 
участие като цяло и по компоненти, определени в бюджета на предложението; 
 
прави се кратко представяне (резюме) на причините, предизвикали потребността от разработка на конкурсното 
предложение, и се обосновава изборът на съответния компонент или съчетание от компоненти, за които се 
търси финансиране от АХУ; 
 
подробно се описват очакваните резултати от осъществяване на конкурсното предложение по избраните 
компоненти, които трябва да са конкретни в качествено отношение, да са измерими количествено, да са 
разумно ограничени по брой. Описанието на всеки резултат трябва да се направи по начин, позволяващ 
неговото обвързване с конкретна дейност, която се предвижда да се извърши; 
 
посочва се наличието или липсата на инвестиционен проект по компонентите, по които се кандидатства, ако 
такъв е изискуем; 
 
подробно се описват предвидените за изпълнение дейности, които се групират по избраните за кандидатстване 
компоненти. Посочва се мястото, където ще се извършва конкретната дейност; 
 
количествено се определят разходите, свързани с извършването на всяка дейност по предходната точка, като се 
използват актуални и обективни норми, нормативи, разценки, единични пазарни цени и др. Всяка дейност се 
счита, че е представена в подходящ за конкурса вид, когато се характеризира с пълен списък на съпътстващите 
я разходи и връзката “дейност – разходи” е ясно проследима; 
 
определянето на разходите по отделни дейности и позиции се основава на оферта, избрана от кандидата 
измежду най-малко три оферти, които задължително се прилагат в конкурсното предложение; изборът на 
офертата (офертите) се аргументира, а нейният изпълнител се посочва при описание на съответната дейност. 
Всяка оферта трябва да съдържа следните данни: технически характеристики на предложените актив или 
услуга, срок на валидност на офертата, стойност (цена) на оферираните актив или услуга. Така определените 
разходи се обобщават в бюджета на конкурсното предложение; 
Бележка: действието на офертата не може да бъде с дата, по-ранна от 1 месец преди датата на кандидатстване 
и да е с валидност по-малка от 4 месеца след датата на кандидатстване. Изборът на оферта трябва да се 
основава на изучаване на достатъчен брой потърсени, позволяващи получаването на обективна и конкурентна 
стойностна оценка за съответния разход. Изборът на изпълнител по процедури за обществена поръчка не 
отменя задължението кандидатът да представи изискуемите оферти при подаване на конкурсното 
предложение. 
 
данъкът върху добавената стойност се включва в допустимите разходи, когато към датата, определена за краен 
срок за подаване на конкурсните предложения, кандидатстващата организация не е регистрирана по Закона за 
данък върху добавената стойност или не се намира в процедура на регистриране по ЗДДС; 
 
изпълнението на всяка дейност се обвързва с конкретен срок, измерван с цели месеци.“ 
 
1871